Mein musikalischer Lebenslauf.
O`gfangt hot oiß in meiner Familie. Mei Vata und mei Muatta ham oiwei scho mitanander gsunga. Irgendwann hots dann ghoaßn I und mei Schwester soin aa mit singa damit war da Familiengsang vollständig. Dahoam gsunga worn is hauptsächlich für dee Kurgäste dee mei Vata abends gern untahoitn hot. Dazua hot er mit sei`m Fotzhobl und da Ziach aa Hausmusi gmacht. Damit is bei mir allmählich dee Neugier zua Ziach gweckt worn und scho boid hob i dee erschtn Stückl spien kinna.
Damit is awa gscheid lern hot mi da Vata zum unvagessna Koller Peter dees war da Ziachspieler da Rupertiwinkler Musikanten gschickt. I hob mi net dumm o`gstellt beim lerna und drum hot da Peter gmoant i brauch jiatzt selba aa Chromatische Ziach weil er se mia nimma mitgebn hot kinna da er sehr vie untawegs mit dee Rupertiwinkler war. So gern mia da Vata den Wunsch erfien hätt woin sovie Geld hots net dalittn. Darauf hi is der Wunsch dee Chromatische Ziach z`lerna z`platzt.
Eines Tages awa is zu uns da Lagler Herbert ins Wirtshaus am Obersoizberg kemma und
hot mit seina Zither a pfundige Musi gmacht. Er war ja da Zitherspieler vo dee bekanntn
Schönauer Musikanten. Oiwei öfters is a da gwen und es is a echte Freundschaft entstandn.
Er hot dann gmoant i soi eahm mit da Gitarr begleitn. Leichter gsogt ois to-
Es hot si rum gsprochn ghabt daß bei uns im Gasthaus Sonneck am Obersoizberg gern
musiziert worn is und so is dann aa da Schwab Franzi bei uns auftaucht. Er hot meine
Eltern scho guad kennt und woit mi kenna lerna. I hob seiner Zeit mit meiner Schwester
Vevi si hots Hackbrettl gschlogn, mei Schuikamerad Gernot Anders er hot dee Baßgeign
gspiet hi und da Hausmusi gmacht. An Franzi hot dees so guad gfoin daß er uns deen
Vorschlag gmacht hot er taat mit seina Zither mitspien und so war dann dee Sonneck-
D`Liab hot dann mei Schwester bewogn mitn Hackbrettl spien auf z`hern und si hot g`heirat und Kinder kriagt. Damit wars dann mitn Musi spien aus.
Nachdem da Herbert a nu oiwei oft im Gasthaus war ham dee zwoa dann mit dee Zithern, da Gernot mit da Baßgeign und I mit da Gitarr a grimmige Zithermusi gmacht. Durch de wenige Zeit dee da Herbert und da Franzi ghabt ham—hot si dee Musi nach oam Jahr wida aufglöst.
Durch dees daß da Franzi sehr oft bei uns im Sonneck war-
Eines Tages hob i dann an Hasenknopf Hansi kenna glernt. Eahm is ähnlich ganga se
ham aa a Hausmusi ghabt und d`Schwester hot aa s`Hackbrettl gspiet und bei eahm wars
desselbige. d`Liab hot d`Schwester s`Hackbrettl spien aufhern laßn und si hot aa
gheirat. Wos dean ma hob i an Hansi gfrogt aufhern nia-
Ganz bekannt war ja früahras dees Passionsinga mit
Prof. Cäsar Bresgen in Großgmain. I hob da jahrelang mitn Schwab Franzi an Traunstoana
Dreigsang begleit. Da bin i auf an jungan Musikanten aufmerksam worn-
Da Hansl moante mia kunntn ja weida toa-
I bin dann vom Obersoizberg nach Bischofswiesen zogn und da steht eines Tages da Aigner Engelbert vor da Tür und frogt mi ob i eahna bei a`m Frühschoppen auf da Kastenstoana Wand aushelfn taat.Dees war ja selbstvaständlich und da ham mia dann zünftig aufgspiet, da Vonderthann Hansi, da Horst Ernst, da Engelbert, da Giritzer Schorsch und I. Und weil's uns so guad gfoin hot ham ma beschloßn mia machn weida und damit war I bei da Rotofenmusi. 31 Jahr san ma jiatz beinand und s`Musi spien macht oiwei nu so vie Freid wia damois. Bei a`m Musikantendreikampf deen i zamm mitn Wimmer Pepi organisiert hob san dann zu spaata Stund in Werfenweng nu 2 Klarinettisten dagsessn da Gmachl Toni sen. aus Bergheim und da Edelbacher Sepp aus Grödig mia hams dann Mitananda probiert, es hot uns gfoin und scho war dann dee Rotofen Klarinettenmusi perfekt.
1987 hob I drei ganz junge Musikanten kenna glernt es warn dees dee Zechmeister Johanna ( Harfe ) da Hollrieder Stefan ( Gitarre ) da Michl Bernhard ( Baßgeign ) und Ih. 3 Jahr ham mia mitanand dann gspiet unta dem Nam Sunnwinkl Musi. Nachdem da Stefan und da Bernhard aufghert ghabt ham, hob i kurze Zeit spaata an Huber Hermann den guadn Ziachspieler aus Thundorf kenna glernt und mia ham dann zamm mit da Marion Huber und da Zechmeister Johanna 10 Jahr ois Sunnwinkl Musi weida gspiet. Dee letztn 2 Jahr san dann nu dees Ehepaar Markus Hartmann ( Geige ) und Maria ( Querflöte und Piccolo ) dazua kemma und daraus entstand dann dee Sunnwinkl Geigenmusi.
Mittlerweile spie I nu bei da Hochalm Tanzlmusi, Südtirol-
Dees war mia oiwei scho a groß o`liegn. Deswegn hob I gern dee Patenschaft beim Pongauer
Hahn füa dee Jungen Riederinger Musikanten übanumma-
Zum singa sei nu amoi gsogt, dass i seit dem Jahr 1973 zamm mitn Auer Hansl und deen Hammerauer Musikanten und seit längerer Zeit anu mit dee Elstätzinger Musikanten den Tölzer Knabenchor in da Weihnachtszeit begleit. Alpenländische Weihnacht nennt si dee Vaanstaltung und mia san da scho in vielen Städten Deutschlands und aa im Ausland auftretn. Ebenfois aa kloana Höhepunkt war dee CD Aufnahma in da Hofburg in Wien mit den Wiener Sängerknaben.
Zum Schluß mecht i nu kurz auf dees Vahältnis eigeh zu da sogenanntn neuen Volksmusi. Mia Volks Sänger und Musikanten wern ja oiwei gern oiß Hinterwäldler gseghn. Da muaß i mi wehrn dagegn. Boi oana singt hot er gwis an eigenen Grund—der si nebn dem Text voralln an den gegebenen Situationen und deen von eahnan gforderten eigenen Musiart orientiert. Ma liabt u.a. an Jazz, dee Klassik, deen Gregorianischn Choral und hoit aa dees Volksliad ois Konsument und ois Sänger—jeds zua seina Zeit und zua eigna Freid.
Varruckt sei nach Hard Rock hoaßt ja aa net unbedingt ausflippn—valiabt sei ins Volksliad hoaßt a net unbedingt aa heile Welt herauf z`schwörn z`woin.
Dees Herz und dee Seele schwingt in dee Töne und Rythmen mit—in oana Welt—dee fernab
vo Vastand und Vanunft is—denn wia hoaßts so schee-